Protestele din SUA se amplifică. Mai mulți protestatari au fost arestați.
Americanii au ieșit în stradă după ce Breonna Taylor a fost ucisă în cadrul unei percheziții. Breonna a fost lovită de cinci gloanțe și a murit. Autoritățile consideră autoapărare uciderea femeii de culoare de către polițiști.
Locuitorii din Louisville, Kentucky, nu vor să uite că au trecut șase luni de la moartea unei femei împușcate de polițiști, iar vinovatul n-a fost pedepsit.Au ieșit cu miile în stradă ca să ceară dreptate pentru Breonna Taylor, o tânără de culoare de 26 de ani, ucisă în timpul unei percheziții pentru droguri.Protestele s-au amplificat după ce autoritățile au pus sub acuzare un singur ofițer de poliție, și nici acela acuzat direct pentru uciderea femeii de culoare.Tragedia a avut loc în martie, când mai mulți polițiști au bătut la ușa victimei. Iubitul tinerei spune că aceștia nu s-au prezentat, și de aceea a tras în ei. Breonna a fost lovită de cinci gloanțe și a murit. De atunci protestele nu mai contenesc.